M'fana ka Munene a xi kanakananga, xo tshama exitulwini xi chela yin'wana tiya enkomichini le ya vumbirhi xi nwa. Loko Olivia a hetile ku basisa tafula, Japi a ku: "Olive, swa hlola leswi, nkomichi yi handzuka hi le xikarhi Nkomichi leyi a hi yintshwa, i ya khale. Kutani yi pandziwa hi yini hikuva yi toloverile mati mo hisa xana Yi hlola ku dzudzeka ka vukosi bya "Job." Kutani a hluvula swiambalo swanhlekanhi a ambala swo etlela ha swona a heleketa marhambu eka vini va wona. Olivia a nga hlamulanga nchumu handle ka ku hlakahla nhloko ni ku tlhekula makatla. Ndzhaku a kongoma mubedwa wa yena a ri karhi a ba nkulungwanawambheveve. Embilwini a a khana tanihi xirhodyana, akhanela rifu ra nuna, a a rivala leswaku a nga va a khanela masungulo ya nhlomulo wa yena, lowu wu nga ntshovelo wa wansati wa nghwavava? Xikombiso 2: Loko mutirhi a fanele ku tirha ntirho wa yena hi xihatla lowu nga vekeriwa nkarhi, u fanele ku tirha hi ndlela leyi nga ta endla leswaku nkari lowu nga vekiwa wu nga nwi siyi. Leswi swi nga vula leswaku a tirha na hi nkarhi wa tiya kumbe swakudya swa nhlikanhi na loko nkarhi wo chayisa wu hundzile, kumbe a nga kombela vatirhikulobye leswaku va nwi pfuna loko ntirho wa kona wu ri wukulu swinene ku va wu nga endliwa hi munhu wunwe hi nkarhi lowu nga vekiwa.